-Մենք բաւական աշխուժութիւն ունինք տեսանիւթերու բաժինին մէջ: Մեր խումբը բաւական աճած-մեծցած է, զանազան արտադրանք կ՚առաքէ շուկայ եւ պիտի փորձենք տեսանիւթերու բաժինը ա՛լ աւելի զարգացնել, քանի որ աշխարհը կ՚երթայ մուլթի-մետիայի ուղղութեամբ, ուստի վերջին երկու տարիներուն ստեղծեցինք եւ գործօն ուղիի վրայ դրինք մեր տեսանիւթերուն բաժինը, որ այսօր բաւական յաջող գործունէութիւն ունի: Շուտով ուղիղ եթերներու տարբերակը բանուկ կը դարձնենք: Փոփոխութիւններ նախատեսած ենք նաեւ ձեւաւորման ուղղութեամբ, ներկայիս տեսքը արդէն տասը հինցած է, եւ մենք կը պատրաստուինք նոր տեսքով ներկայանալ մեր ընթերցողին: Պէտք է այնպէս ընել, որ թէ՛ մնանք մեր կայքէջի տրամաբանութեան մէջ եւ թէ՛ ձեւաւորման ժամանակակից միտումները նկատի առնենք: